《水调歌头·日色隐花萼》
宋代·陈德武

日色隐花萼，清夜宴华晴。梁州新曲初就，锦瑟按银筝。中坐太新妃子，列坐亲封秦虢，歌笑尽倾城。百斛金尊倒，一醉玉山倾。扶上马，东小玉，右双成。绛纱笼烛高照，宫漏已三更。抱得禄儿归去，酒醒三郎何处，忽听鼓鼙惊。可惜马嵬恨，不得寄丹青。

作者简介：陈德武（生平不详）三山（今福建福州）人。有《白雪遗音》一卷。其《望海潮》词云：“之官路远，篙师又促旧航。”又同调云：“三分春色，十分官事。”盖尝出仕，道经钱塘、桂林、睢宁、浔阳等地。余皆不详。